Elín Albertsdóttir skrifar 30. nóvember 2019 12:00 Eva Laufey framkallar hér frábæran veislumat sem hægt er að dúlla sér við um jólin . Eva Laufey Kjaran Hermannsdóttir sjónvarpskokkur lét okkur í té þessa girnilegu uppskrift að jóla-lambahrygg en hann er borinn fram með ofnbökuðum kartöflum og soðsósu . Eva Laufey segir að lambahryggurinn sé fylltur með sólkysstum tómötum , furuhnetum , ólífumauki , steinselju og sítrónuberki og sé afar ljúffeng steik sem passar einstaklega vel á veisluborðið um jólin . „ Með hryggnum er gott að hafa ofnbakaðar kartöflur í andafitu og auðvitað góða soðsósu , fullkomið fyrir þá sem vilja nostra aðeins við matargerðina og njóta í botn , " segir Eva Laufey sem sífellt kemur áhorfendum á óvart í skemmtlegri matargerð . Hráefnið í þessa uppskrift bendir til að hér sé æðisleg uppskrift . Fylltur lambahryggur sem minnir á sól og sumar við Miðjarðarhafið . Fylltur lambahryggur með tómat - og furuhnetupestói Fyrir 4 - 6 1 lambahryggur um 2,5 kg úrbeinaður 1 krukka sólkysstir tómatar Salt og nýmalaður pipar 2 tsk. smátt saxað rósmarín Biðjið starfsmann í kjötversluninni að úrbeina lambahrygginn ef þið treystið ykkur ekki sjálf til þess . Setjið öll hráefnin sem eiga að fara i fyllinguna í matvinnsluvél og maukið vel . Setjið fyllinguna á milli hryggjarvöðvanna og leggið lundirnar þar ofan á . Mótið rúllu og vefjið seglgarni utan um rúlluna og kryddið hrygginn með salti , pipar og sítrónuberki . Saxið einnig niður ferskt rósmarín og sáldrið yfir . Skerið grænmetið í grófa bita og leggið í eldfast mót , setjið lambahrygginn yfir og hellið hálfum lítra af soðnu vatni í fatið og inn í ofn við 180°C í 45 - 50 mínútur . Þegar 15 mínútur eru eftir af eldunartímanum er ágætt að hækka hitann í 200 - 210°C . Leyfið kjötinu að hvíla í 10 mínútur áður en þið skerið það og berið fram , hellið soðinu frá og geymið fyrir sósugerð . Ofnbakaðar kartöflur í andafitu 10 - 15 kartöflur að eigin vali Afhýðið kartöflurnar og sjóðið í vel söltu vatni í 10 mínútur . Eftir þann tíma takið þær upp úr pottinum og leggið í eldfast mót . Skerið niður hvítlauksrif og saxið ferskt rósmarín . Setjið 2 msk. af andafitu í formið og veltið kartöflunum upp úr fitunni . Kryddið til með salti og pipar . Bakið í ofni við 180°C í 30 – 35 mínútur eða þar til kartöflurnar eru gullinbrúnar , það er gott ráð að snúa þeim við endrum og eins . Soðsósa 300 - 400 ml soð 500 ml rjómi 2 tsk. hveiti Sigtið soðið í pott og blandið nautakraftsteningi og rjóma saman við . Kryddið til með salti og pipar . Leyfið sósunni að ná suðu og hrærið vel í á meðan . Blandið saman í skál hveiti og olíu og þykkið sósuna með hveitiblöndunni . Berið strax fram með kjötinu .